open-index/open-wikipedia-markdown huggingface dataset:
ரக்தகண்டசுவாமி கோயில் (ஓமல்லூர் கோயில்)

**ரக்தகண்ட சுவாமி கோயில் (ஓமல்லூர் கோயில்)**    இந்தியாவில் கேரள மாநிலம் பத்தனம்திட்டா மாவட்டம் ஓமல்லூரில் உள்ள  கி.பி.8ஆம் நூற்றாண்டைச் சேர்ந்த கோயிலாகும். இது அய்யப்பன் பிறந்த இடமான பந்தளத்தில் இருந்து சபரிமலைக்கு செல்லும் வழியில் உள்ள, யாத்ரீகர்கள் தலமாகும். 

## திருவிழாக்கள்
மலையாள வருடத்தில் மேடம் மாதத்தில் 10 நாட்கள் நடைபெறும் வருடாந்திர திருவிழாவிற்கு இந்தக் கோயில் புகழ்பெற்றதாகும்.   அத்திருவிழா ஓமல்லூரையும், அதனைச் சுற்றியும் உள்ள 10 கரயோகங்களால் (கிராம சமூகங்கள்) கொண்டாடப்படுகிறது. திருவிழா நாட்களில் அச்சன்கோயில் ஆற்றுக்கு ஆராட்டு ஊர்வலம் நடத்தப்படுவது வழக்கமாக உள்ளது. நெற்றிப்பட்டம்  அலங்கரிக்கப்பட்ட 10க்கும் மேற்பட்ட யானைகள் இந்த ஆராட்டின் முக்கியக் கூறாகும்.  

## அமைவிடம்
ஓமல்லூர், மாவட்டத் தலைமையகமான பத்தனம்திட்டாவிலிருந்து தெற்கில் 4 கி.மீ. தொலைவிலும்,  எம்சி சாலையிலிருந்து 11 கி.மீ. (கோட்டயம் - திருவனந்தபுரம் வழித்தடம்) தொலைவிலும் உள்ளது. 

## சிறப்பு
இக்கோயிலில் கி.பி.1952-ம் ஆண்டு தங்கக் கொடி மரம் நிறுவப்பட்டது.  இங்கு கல்லால் ஆன நாதஸ்வரம், கல்லினால் செய்யப்பட்ட சங்கிலி உள்ளிட்ட அருமையான கல் சிற்பங்கள் உள்ளன. 

## வரலாறு
கோயிலின் வரலாறானது கொன்னி நகருக்கு அருகில் உள்ள கல்லெலி என்ற கிராமத்துடன் தொடர்புடையதாகும். கேரள மக்கள் விளையாடும் பாரம்பரிய விளையாட்டு சூட்டு விளையாட்டில்  தோற்றதன் காரணமாக உள்ளூர் மக்களால் கல்லெலியில் இருந்து மூலவரை அச்சன்கோயில் ஆற்றில் வீசிவிட்டனர்.

## மேலும் பார்க்கவும்
* ஓமல்லூர்
* கேரளாவின் கோவில்கள்
* பத்தனம்திட்டா மாவட்டம்

## மேற்கோள்கள்

## படத்தொகுப்பு


പ്രാചീനമായ കൽകൊത്തുപണി1.jpg|
പ്രാചീനമായ കൽകൊത്തുപണി.jpg|
അനന്തശയനം.jpg|
ആനക്കൊട്ടിൽ.jpg|
ആനകൾ ഉൽസവവേളയിൽ.jpg|



## வெளி இணைப்புகள்
* ஓமல்லூர் ரேக்தா கண்ட சுவாமி கோவில்

பகுப்பு:பத்தனம்திட்டா மாவட்டத்திலுள்ள இந்துக் கோயில்கள்
பகுப்பு:Coordinates on Wikidata
பள்ளியாரத்தலம் பத்ரகாளி கோயில்

**பள்ளியரத்தலம் பத்ரகாளி கோயில்** இந்தியாவின் கேரள மாநிலத்தில் பத்தனம்திட்டாவில் நெடும்பிரோம் கிழக்கில் (பொடியாடி, திருவல்லாவுக்கு அருகில்) அமைந்துள்ள ஒரு பழமையான கோயிலாகும். 

## சிறப்பு
கோயிலின் தெய்வங்களாக தேவி, சிவனும் உள்ளனர். இக்கோயில் திருவிதாங்கூர் தேவசம்போர்டுக்கு சொந்தமானது. மூன்று தெய்வங்களும் ஒரே கருவறையில் காட்சியளிக்கும் வகையில் தனித்துவமான கருவறை கோயிலில் உள்ளது. அவ்வகையில் இது சிறப்பு பெற்றதாகும். பிரம்ம ராக்கதனுக்கு அவ்வப்போது பூசைகள் நடத்தப்படுகின்றன.

## தீயாட்டு
பத்ரகாளி தேவியின் ஆசீர்வாதத்திற்காக செய்யப்படுகின்ற பழமையான சடங்கான தீயாட்டு இங்கு தீயாட்டுண்ணி ' என்ற பிராமண சமூகத்தைச் சேர்ந்தவர்களால் நிகழ்த்தப்படுகிறது.   பழங்காலத் தீயாத்துண்ணி குடும்பம் ஒன்று கோயிலுக்கு முன்பாக வசித்து வருகிறது. தீயாட்டுகளை அங்கு நடத்தும் பொறுப்பு இவர்களுடையதாகும்.

## மேற்கோள்கள்

## வெளி இணைப்புகள்
* ஜியோஹேக் - பள்ளியரத்தலம் பத்ரகாளி கோயில்

பகுப்பு:Coordinates on Wikidata
பகுப்பு:பத்தனம்திட்டா மாவட்டத்திலுள்ள அம்மன் கோயில்கள்
பட்டுபுறக்காவு பகவதி கோயில்

**பட்டுபுறக்காவு பகவதி கோயில்** இந்தியாவின் கேரள மாநிலத்தில்  திருவனந்தபுரம் - அங்கமாலி MC சாலையில் பந்தளம் சந்திப்பில் இருந்து வடக்கே ஒரு கிலோமீட்டர் தொலைவில் பந்தளத்தில் உள்ள ஒரு புகழ்பெற்ற இந்து கோயில்  ஆகும். 28 ஏப்ரல் 2010 முதல் 7 மே 2010 வரை, கேரளாவில் முதன்முதலாக தேவி பாகவத சத்திரத்தை இக்கோயில் நடத்தியது.

## துணைத்தெய்வங்கள்
கோயிலின் மூலவர் பத்ரகாளி ஆவார். இக்கோயிலில் கணபதி, சிவன், உதயன், பிரம்மராட்சஸ், யட்சி, நாகா, சுப்ரமணியன், நவகிரகம், அனமாருதா உள்ளிட்ட துணைத்தெய்வங்கள் உள்ளன.

## கோயில் வளாகம்
கோயில் வளாகத்தில் ஆனைக்கொட்டில், புனித குளம், அலுவலக அறை,  சில ஆலமரங்கள் உள்ளன. கோயிலில் இந்து திருமணத்திற்கான ஏற்பாடுகள், விருந்து மண்டபம் மற்றும் உடை மாற்றும் அறைகள் உள்ளன. கலாச்சார நிகழ்வுகளை நடத்துவதற்கான மேடையும் இங்கு உள்ளது. பந்தளம் மத்திய சந்திப்புக்கு அருகில் *[[நவராத்திரி நோன்பு|நவராத்திரி]] மண்டபம்* இணைந்துள்ளது. அங்கு அறிவு, இசை, கலைகளின் தெய்வமான சரஸ்வதி உள்ளார்.

## திருவிழாக்கள்
இக்கோயிலின் வருடாந்திர விழா மலையாள மாதமான மீனத்தின் *அஸ்வதி* நாளில் நடத்தப்படுகிறது. அன்றைய தித்தில் சிறப்பு பூசைள் நிகழ்த்தப்பெறுகின்றன.  பாரம்பரிய கோயில் கலை, பண்பாட்டுநடத்தப்படுகின்றன. இந்து இதிகாசங்கள் மற்றும் புராணங்களை அடிப்படையாகக் கொண்ட சொற்பொழிவுகள் விரிவுரைகள் அடங்கிய*தேவி பாகவதர் சாத்திரம்*, *சப்தாஹம்,*  *நவாஹம்* ஆகியவை அடிக்கடி நடத்தப்படுகின்றன.  இக்கோயிலில் ஒவ்வொரு ஆண்டும் சூன் மாதம் சிலைகளை நிறுவிய தினம்  கொண்டாடப்படுகிறது.

நவராத்திரி இந்தக் கோயிலில் கொண்டாடப்படுகின்ற முக்கிய விழாவாகும். *நவராத்திரி மண்டபத்தின்* இணைப்புக்கட்டடத்தில் சிறப்புப்பூசைகள், கர்நாடக இசை, பண்பாட்டு நிகழ்ச்சிகள் நடத்தப்படுகின்றன.  நவராத்திரி விழாவிற்கான ஏற்பாட்டுக் குழுவில் இந்துக்களுடன், முஸ்லிம்கள், கிறிஸ்தவர்கள் உள்ளிட்ட பிற மதத்தினரும் உள்ளனர். பந்தளத்தின் மத, பண்பாட்டு நல்லிணக்கத்தை இது வெளிப்படுத்துகிறது. நவராத்திரி விழாவின் நிறைவில் வித்யாரம்பம் நிகழ்வு *நவராத்திரி மண்டபத்தில்* நடத்தப்பெறுகிறது.

## மேற்கோள்கள்

## வெளி இணைப்புகள்

* ஜியோஹேக் - பட்டுபுறக்காவு பகவதி கோவில்
* அதிகாரப்பூர்வ இணையதளம்

பகுப்பு:Coordinates on Wikidata
பகுப்பு:பத்தனம்திட்டா மாவட்டத்திலுள்ள பகவதி அம்மன் கோயில்கள்
அபு ரைகான் பிசுவாசு

**அபு ரைகான் பிசுவாசு** (*Abu Raihan Biswas*)  இந்தியாவைச் சேர்ந்த ஓர் அரசியல்வாதியாவார்.  1940 ஆம் ஆண்டில் இவர் பிறந்தார். மேற்கு வங்காள மாநிலத்தைச் சேர்ந்த இவர் ஓர் ஆசிரியராகவும் அரசியல்வாதியாகவும் அறியப்படுகிறார். இந்திய சமவுடைமை ஒற்றுமை மையம் கட்சியில் உறுப்பினராக இருந்தார். மேற்கு வங்காள மாநிலத்தின் சட்டப்பேரவையில் சட்டமன்ற உறுப்பினராக இருந்தார்.''' 

## வாழ்க்கைக் குறிப்பு
பிசுவாசு ஓர் உயர்நிலைப் பள்ளி ஆசிரியராக இருந்தார்.  1972 ஆம் ஆண்டில்  அரிகர்பாரா சட்டமன்றத் தொகுதியில் போட்டியிட்டு  மேற்கு வங்க சட்டமன்ற உறுப்பினராகத் தேர்ந்தெடுக்கப்பட்டார் 

1977 ஆம் ஆண்டில் அரிகர்பாரா தொகுதியில் போட்டியிட்டு ஷசேக் இமைசூனிடம் தோல்வியடைந்தார்.  அ பின்னர்7வஆது மக்களவைத் தேர்தலில் முர்சிதாபாத் தொகுதியில் போட்டியிட்டார் ஆனால் வெற்றி பெறவில்லை. 

2019 ஆம் ஆண்டு திசம்பர் மாதம் 29 ஆம் தேதியன்று  தனது 79 ஆவது வயதில் அபு ரைகன் பிசுவாசு காலமானார்.  

## மேற்கோள்கள்

பகுப்பு:2019 இறப்புகள்
பகுப்பு:மேற்கு வங்காள அரசியல்வாதிகள்
பகுப்பு:மேற்கு வங்காள சட்டமன்ற உறுப்பினர்கள்
தட்டையில் ஒரிப்புறத்து பகவதி கோயில்

**தட்டையில் ஒரிப்புறத்து பகவதி கோயில்**  இந்தியாவில், கேரளா மாநிலம் பத்தனம்திட்டாவில்  பந்தளம் அருகே உள்ள தட்டையில்   என்னும் இடத்தில் உள்ள 1200 ஆண்டுகள் வாய்ந்த பழமையான இந்துக் கோயிலாகும். மத்திய திருவிதாங்கூரில் உள்ள மிகவும் பிரபலமான பகவதி கோவில்களில் இதுவும் ஒன்றாகக் கருதப்படுகிறது.

## துணைத்தெய்வங்கள்
இதன் மூலவர் காளி தேவி ஆவார்.விநாயகர், கிருஷ்ணர், நாக ராஜர், நாக யட்சி, ராட்சசு, யோகேஸ்வரன், யட்சி அம்மா, மதன் சுவாமி ஆகிய துணைத்தெய்வங்கள் இங்கு உள்ளன. இக்கோயிலில் ஆண்டுதோறும் நடைபெறும் திருவிழாவின் ஒரு பகுதியாக 'தூக்கம்' பிரசாதம் வழங்கப்படுகிறது.

## அமைவிடம்
இக்கோயில் பந்தளத்திலிருந்து  சுமார் 7 கி.மீ. தொலைவிலும், பத்தனம்திட்டாவிலிருந்து 12 கி.மீ. தொலைவிலும்,  தேசிய நெடுஞ்சாலை 183A இல் 2 கி.மீ. தொலைவிலும்  அமைந்துள்ளது.

## மேலும் பார்க்கவும்
* தட்டாயில்
* பத்தனம்திட்டா மாவட்டம்
* பந்தளம்
* ஏழம்குளம்
* வல்லிக்கோடு
* நரியாபுரம்

## மேற்கோள்கள்

## வெளி இணைப்புகள்
* 

பகுப்பு:Coordinates on Wikidata
பகுப்பு:பத்தனம்திட்டா மாவட்டத்திலுள்ள பகவதி அம்மன் கோயில்கள்
சீன கவுதாரி

**சீன கவுதாரி** (*Chinese francolin*)(***பிராங்கோலினசு பிண்டடேனசு***) அல்லது **பர்மியக்** கவுதாரி என்பது *பாசியானிடே* குடும்பத்தில் உள்ள ஒரு விளையாட்டுப் பறவை சிற்றினம் ஆகும்.

## விளக்கம்
சராசரியாக, இந்தப் பறவையின் நீளம்  வரை இருக்கும். இதன் எடை  வரை இருக்கும். பெண்கள் ஆண்களை விடச் சற்று சிறியவை.

## வாழிடம்
சீன கவுதாரி கம்போடியா, சீனா, இந்தியா, லாவோஸ், மியான்மர், பிலிப்பீன்சு, தாய்லாந்து மற்றும் வியட்நாம் ஆகிய நாடுகளில் காணப்படுகிறது. மொரிசியசு, பிலிப்பீன்சு, மடகாசுகர், அமெரிக்கா, சிலி மற்றும் அர்கெந்தீனா ஆகிய நாடுகளில் அறிமுகப்படுத்தப்பட்ட பறவையாகும். இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல உலர் காடுகள் மற்றும் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும்.

## மேற்கோள்கள்

பகுப்பு:தென்கிழக்காசியப் பறவைகள்
பகுப்பு:சீனப் பறவைகள்
பிராங்கோலினசு

**பிராங்கோலினசு** (*Francolinus*) என்பது *பாசியானிடே*  குடும்பத்தில் உள்ள கலினி இனக்குழு குழுவில் உள்ள ஒரு பறவை பேரினமாகும்.

## சிற்றினங்கள்
*பிராங்கோலினசு* பேரினத்தினைச் சார்ந்த சிற்றினங்கள் மூன்றும் மேற்கு ஆசியா மற்றும் மத்திய ஆசியாவிலிருந்து தெற்கு ஆசியா மற்றும் தென்கிழக்கு ஆசியா வரை காணப்படுகின்றன.

## மேற்கோள்கள்

## மேலும் படிக்க

*

பகுப்பு:பறவைப் பேரினங்கள்
கிண்டி வருவாய் கோட்டம்

**கிண்டி வருவாய் கோட்டம்** (*Guindy division*) என்பது இந்தியாவின், தமிழ்நாட்டின், சென்னை மாவட்டத்தில் உள்ள ஒரு வருவாய் கோட்டமாகும். இது ஆலந்தூர் வட்டம், கிண்டி வட்டம், மயிலாப்பூர் வட்டம், சோழிங்கநல்லூர் வட்டம், வேளச்சேரி வட்டம் ஆகிய வட்டங்களை உள்ளடக்கியது. 

## மேற்கோள்கள்

பகுப்பு:சென்னை மாவட்டம்
மெரியண்டா செங்கப்பா நானையா

**மெரியண்டா செங்கப்பா நானையா** (M.C. Nanaiah) கர்நாடகா மாநில இந்திய அரசியல்வாதி ஆவார். இவர் 30 ஆண்டுகளுக்கும் மேலாக அரசியல் பணிகளில்  தீவிரமாக செயல்பட்டு வருகிறார். மதச்சார்பற்ற ஜனதாதளத்திலிருந்த பிறகு, 2018 இல் மீண்டும் இந்திய தேசிய காங்கிரசில் இணைந்தார். இவர் ஐந்து முறை சட்ட மேலவை உறுப்பினராகவும், முன்னாள் சட்ட அமைச்சராகவும் இருந்துள்ளார். ‘நெனப்புகலு மாசுவ முன்’ (நினைவுகள் மறையும் முன்) என்ற நானையாவின் வாழ்க்கையைப் பற்றிய புத்தகத்தை 2005ஆம் ஆண்டில் ஒரு பத்திரிகையாளர் வெளியிட்டுள்ளார்.

## அங்கீகாரமும் விருதுகளும்
* இராமகிருட்டிணா எக்டே விருது

## மேற்கோள்கள்

பகுப்பு:வாழும் மக்கள்
கோயம்புத்தூர் வருவாய் கோட்டம்

**கோயம்புத்தூர் வருவாய் கோட்டம்** (*Coimbatore division*) என்பது இந்தியாவின் தமிழ்நாட்டின் கோயம்புத்தூர் மாவட்டத்தில் உள்ள ஒரு வருவாய் கோட்டமாகும். இதில் கோயம்புத்தூர் வடக்கு வட்டம், கோயம்புத்தூர் தெற்கு வட்டம், மேட்டுப்பாளையம் வட்டம், சூலூர், அன்னூர் ஆகிய  ஐந்து வட்டங்கள் அடங்கும். கோயம்புத்தூர் கோட்டத்தின் பரப்பளவு 2,356 கி.மீ. 2 மற்றும் மதிப்பிடப்பட்ட மக்கள் தொகை 27,67,189 அகும்
## மேற்கோள்கள்

* 

பகுப்பு:கோயம்புத்தூர் மாவட்ட வருவாய் கோட்டங்கள்
பொள்ளாச்சி வருவாய் கோட்டம்

**பொள்ளாச்சி வருவாய் கோட்டம்** (*Pollachi division*) என்பது இந்தியாவின் தமிழ்நாட்டின் கோயம்புத்தூர் மாவட்டத்தில் உள்ள ஒரு வருவாய் கோட்டமாகும். 2011 ஆம் ஆண்டு இந்திய மக்கள் தொகை கணக்கெடுப்பின்படி பொள்ளாச்சி கோட்டத்தின் பரப்பளவு 2089 சதுர கி.மீ. ஆகும். பொள்ளாச்சி கோட்டத்தில் பொள்ளாச்சி வட்டம், வால்பாறை வட்டம் என இரண்டு வட்டங்கள் உள்ளன.

## மேற்கோள்கள்
* 

பகுப்பு:கோயம்புத்தூர் மாவட்ட வருவாய் கோட்டங்கள்
பின்ஞ் கவுதாரி

**பின்ஞ் கவுதாரி** (*Finsch's francolin*)(*இசுகிளிரோப்டிலா பின்னிசு)* என்பது பாசியானிடே குடும்பத்தில் உள்ள ஒரு பறவை சிற்றினமாகும். இது அங்கோலா, கொங்கோ குடியரசு, காங்கோ மக்களாட்சிக் குடியரசு, கேமரூனின் சில பகுதிகள் மற்றும் காபோன் ஆகிய நாடுகளில் காணப்படுகிறது.

இதனுடைய பொதுவான பெயர் மற்றும் அறிவியல் பெயர் செருமனிய இனவியலாளர், இயற்கை ஆர்வலர் மற்றும் காலனித்துவ ஆய்வாளர் பிரெட்ரிக் எர்மன் ஓட்டோ பின்ஞ் (8 ஆகத்து 1839 - 31 சனவரி 1917, பிரவுன்ஸ்வீக்) நினைவாக இடப்பட்டது.

## மேற்கோள்கள்


பகுப்பு:நடு ஆப்பிரிக்க பறவைகள்
மூர்லேந்து கவுதாரி

**மூர்லேந்து கவுதாரி** (*Moorland francolin*)(*இசுகிளிரோப்டிலா சில்லோலேமா*)  என்பது பாசியானிடே குடும்பத்தில் உள்ள ஒரு பறவை சிற்றினமாகும். இது எத்தியோப்பியாவில் மட்டும் காணப்படும் அகணிய உயிரி.

## பரவல்
மூர்லேந்து கவுதாரி எத்தியோப்பியாவின் மலைப்பகுதிகளில் உள்ள மூர்லேந்தில் காணப்படுகிறது.

## வகைப்பாட்டியல்
கென்யா மற்றும் உகாண்டாவின் மலைப்பகுதிகளில் உள்ள எல்கான் கவுதாரி முன்னர் *இசு. சில்லோலேமா*வின் துணையினமாகக் கருதப்பட்டது. ஆனால் 2014-ல் பன்னாட்டு இயற்கைப் பாதுகாப்புச் சங்கத்தின் செம்பட்டியல் மற்றும் பன்னாட்டுப் பறவை வாழ்க்கை மற்றும் 2022-ல் பன்னாட்டு பறவையிலாளர்கள் சங்கத்தின் 2019-ன்  ஆய்வுகள் அடிப்படையில் பிரிக்கப்பட்டது. மூர்லேந்து கவுதாரியுடன் ஒப்பிடும்போது, எல்கான் கவுதாரி பிரகாசமானது, தொண்டையில் கரும்புள்ளிகள் இல்லாததுடன், குரல் வேறுபாடும் கொண்டது.

## மேற்கோள்கள்

பகுப்பு:அகணிய உயிரிகள்
தண்டையார்பேட்டை வருவாய் கோட்டம்

**தண்டையார்பேட்டை வருவாய் கோட்டம்** (*Tondiarpet division*) என்பது இந்தியாவின், தமிழ்நாட்டின், சென்னை மாவட்டத்தில் உள்ள ஒரு வருவாய் கோட்டமாகும். இது மாதவரம் வட்டம், பெரம்பூர் வட்டம், புரசைவாக்கம் வட்டம், திருவொற்றியூர் வட்டம், தண்டையார்பேட்டை வட்டம் ஆகிய வட்டங்களை உள்ளடக்கியது. 

## மேற்கோள்கள்

பகுப்பு:சென்னை மாவட்டம்
காணி நிலம்

**காணி நிலம்** (* Kani Nilam*)  என்பது 1987 இல் வெளிவந்த இந்தியத் தமிழ் அரசியல் நகைச்சுவை திரைப்படமாகும். சோ நடித்திருந்த இப்படத்தை அருண்மொழி இயக்கியிருந்தார். இத்திரைப்படம் 1987 ஆகத்து 14 அன்று வெளியிடப்பட்டது.

## நடிகர்கள்
* அறிவரசனாக சோ
* நிருபராக குட்டி பத்மினி
* நாகலிங்கமாக வாத்தியார் இராமன்

## தயாரிப்பு
இப்படத்தின் தலைப்பு முதலில் *காணி நிலம் வேண்டும்* என்றிருந்தது. அரசியல்வாதிகளை எதிர்மறையாக சித்தரித்த திரைப்படமாகும் (அரசாங்கத்திற்கு எதிரான நம்பிக்கைகளுக்கு வழிவகுக்கும் என தணிக்கைக் குழு நம்பியது). தமிழ்நாட்டைச் சார்ந்த அரசியல்வாதிகளை இழிவுபடுத்தும் பல குறிப்புகள் இருந்ததால் இந்தியத் திரைப்படத் தணிக்கை குழு முதலில் படத்திற்கு சான்றிதழ் வழங்க மறுத்தது. திரைப்படம் மூன்று மாதங்கள் இழுபறியை எதிர்கொண்ட பின்னர், 18 காட்சிகளின் வெட்டுக்களுக்குப் பிறகு யூ சான்றிதழுடன் குழுவால் அங்கீகரிக்கப்பட்டது. இந்நிலையில், நடிகர் சோ, திரைப்படம் யாரையும் இழிவுபடுத்த அல்ல: "அரசியலில் அடிமட்டத்திற்கு ஊடுருவுவதை மட்டுமே இது காட்டுகிறது". என்று கூறினார்.

## வெளியீடும் வரவேற்பும்
*காணி நிலம்* 1987 ஆகத்து 14 அன்று வெளியானது. கல்கியின் ஜெயமன்மதன் * புதுமையான கோணங்கள், நேர்த்தியான படத்தொகுப்புகள், நேர்த்தியான இயக்கமும் இல்லை* என்று * எழுதி* படத்திற்கு எதிர்மறையான விமர்சனத்தைக் கொடுத்தார். இத்திரைப்படம் பின்னர் பான் ஆப்ரிக்கன் திரைப்பட விழாவில் திரையிடத் தேர்ந்தெடுக்கப்பட்டது.

## மேற்கோள்கள்

## வெளி இணைப்புகள்
* 

பகுப்பு:1987 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
தழூர் பகவதி கோயில்

**தழூர் பகவதி கோயில்** இந்தியாவில் கேரளா மாநிலம் பத்தனம்திட்டா மாவட்டத்தில் வாழமுட்டம் என்ற இடத்தில் அச்சன்கோவில் ஆற்றின் கரையில் உள்ள 300 ஆண்டுகள் பழமையான இந்து கோயில் ஆகும்.   இக்கோயிலின் மூலவர் தேவி ஆவார்.  பல நூற்றாண்டுகள் பழமையான இக்கோயில் 2020ல் முழுமையாக புனரமைக்கப்பட்டது.

## நாட்டுப்புறக் கலைகள்
கும்பத்தில் படையணி கொண்டாடப்படுகிறது. வள்ளிக்கோடு, வாழமுட்டம், வ.கோட்டயம், பிரமாதொம் ஆகிய பகுதிகளிலும் அருகிலுள்ள பகுதிகளிலும் இது புகழ்பெற்றதாகும். தேவி தழூரம்மாவின் இந்த சிறப்பான விழாவிற்காக பக்தர்கள் பிற நகரங்களிலிருந்து வந்து கலந்துகொள்கிறார்கள். ஆண்டுதோறும் படையணி சிறப்பாகக் கொண்டாடப்படுகிறது. படையணிப்பாடல்கள் கேரளாவின் பழமையான நாட்டுப்புறக்கலையாகும். கேரளாவின் இப்பகுதியில் காலங்காலமாக இந்த நாட்டுப்புற நடனங்கள் பாதுகாக்கப்பட்டு வருகின்றன.

மேடத்தில் விஷு தினத்தன்று முடிவடையும் கும்பத்தில் பாரெழுந்நெல்லிப்பு நடைபெறுகிறது.  வாழமுட்டம் கிழக்கு, வாழமுட்டம், பிரமடம், முல்லானிக்காடு, வள்ளிக்கோடு ஆகிய அனைத்துப் பகுதிகளிலும் பாரெழுநெல்லிப்பு பரவியிருப்பதைக் காணமுடியும். அந்தப் பகுதிகளில் உள்ள ஒவ்வொரு இந்துக் குடும்பத்தாலும் இது கொண்டாடப்படுகிறது. நிகழ்வின்போது பக்தர்கள் காணிக்கையாக இளநீர் உள்ளிட்டவற்றை காணிக்கையாக வழங்குகின்றனர். 

இக்கோயில் நாட்டுப்புறக் கலைகளுக்கும், காலா (காளை உருவம்) மற்றும் குதிரை வேலா (குதிரை உருவம்) ஆகியவற்றுடன் கூடிய "கெட்டுக்காட்சி" என்றழைக்கப்படுகின்ற ஊர்வலத்திற்கு மிகவும் புகழ்பெற்றதாகும்.

தழூர் பகவதி வலஞ்சுழி தேவியின் சகோதரி என்பது நாட்டுப்புறக் கதையாக உள்ளது.. திருமண சடங்குகளை நடத்த மக்கள் வருவதால், பல திருமண விழாக்களுக்கு இந்த கோயில் புகழ்பெற்ற இடமாகக் கருதப்படுகிறது.

## கும்பப் பொங்கல்
கும்பம் 1ம் தேதி காலை பொங்கல் விழா துவங்குகிறது. இவ்விழாவிற்கு பாரம்பரிய சுத்தமான ஆடைகளை அணிந்துவருகின்ற பெண்கள், தம் கைகளால் அம்மனுக்கு நைவேத்தியம் செய்கின்றனர்.  ஆயிரக்கணக்கான பக்தர்களின் காணிக்கைகளை அம்மன் ஏற்றுக்கொள்கிறார். இவ்வாறான அவர்களுடைய தரிசனம் தம்மை அனைத்து பாவங்களிலிருந்தும் தீமைகளிலிருந்தும் விடுபடுவார்கள் என்று மக்கள் நம்புகின்றனர். 

## மேலும் பார்க்கவும்

* ஓமல்லூர்
* கடம்மனிட்டா
* தட்டையில் ஓரப்புறத்து பகவதி கோயில்
* கேரளாவின் கோவில்கள்

## குறிப்புகள்

## வெளி இணைப்புகள்
* 

* 
 
பகுப்பு:Coordinates on Wikidata
பகுப்பு:பத்தனம்திட்டா மாவட்டத்திலுள்ள பகவதி அம்மன் கோயில்கள்
திருக்கோயில் பத்மநாபசுவாமி கோயில்

**திருக்கோயில் பத்மநாபசுவாமி கோயில்** இந்தியாவின் கேரளாவில் உள்ள பத்தனம்திட்டா மாவட்டத்தில் வள்ளிகோடு கிராமத்தில் அமைந்துள்ள,விஷ்ணுவை மூலவராகக் கொண்ட ஒரு இந்துக் கோயிலாகும்.

## சிறப்பு
இக்கோயில் திருவிதாங்கூர் தேவசம் போர்டால் நிர்வகிக்கப்படுகிறது. உள்ளூர் நாட்டுப்புறக் கதைகளின்படி, திருவனந்தபுரத்தில் உள்ள புகழ்பெற்ற பத்மநாபசுவாமி கோயிலுக்குப் பிறகு இரண்டாவது புகழ்பெற்ற கோயிலாகக் கருதப்படுகிறது. கேரளாவில் உள்ள பிற கோயில்களில் காணப்படுகின்ற எளிமையான,  நேர்த்தியான கட்டிடக்கலையின் அடிப்படையில், இக்கோயிலின் வளாகம் மிகவும் அமைதியான, ஆன்மீக கண்ணோட்டத்தில் உள்ளது. கோயிலை ஒட்டி கோயில் குளம் உள்ளது. அதில் தாமரை மலர்கள் மலர்ந்துள்ளன.

## திருவிழாக்கள்
இங்கு நடைபெறுகின்ற 10 நாள் திருவிழாவில் ரூபமணி சுயம்பரம் அடங்கும்.

## மேற்கோள்கள்

## வெளி இணைப்புகள்
* Kerala Tourism
* உதயாமிர்தம் தொலைக்காட்சி நிகழ்ச்சியில் கோயில் கட்டிடக்கலை தொடர்பான விவரங்கள்.
* ஸ்ரீ கிருஷ்ண ஜெயந்தி கொண்டாட்டங்கள் (2012)
* கோயிலின் விக்கிமேபியா காட்சி
பகுப்பு:Coordinates on Wikidata
பகுப்பு:பத்தனம்திட்டா மாவட்டத்திலுள்ள விஷ்ணு கோயில்கள்
பிரோசு சா அரண்மனை வளாகம்

**பிரோசு சா அரண்மனை வளாகம்** ( *Firoz Shah palace complex* ) என்பது இந்தியாவின் அரியானா மாநிலத்திலுள்ள நவீன கால ஹிசாரில் அமைந்துள்ள ஒரு தொல்பொருள் வளாகமாகும். இது கி.பி 1354 இல் தில்லி சுல்தான் பிரோசு சா துக்ளக்கால் கட்டப்பட்டது. இது இந்தியத் தொல்லியல் ஆய்வகத்தால் பராமரிக்கப்படுகிறது.

ஹிசார் என்ற அசல் நகரம் கோட்டையின் உள்ளே ஒரு சுவர் குடியேற்றமாக இருந்தது. ஜஹாஜ் கோதி அருங்காட்சியகம், பிரோசு சா அரண்மனை வளாகத்தின் உள்ளே அமைந்துள்ளது. இது அயர்லாந்தைச் சேர்ந்த சாகசக்காரர் ஜார்ஜ் தாமசு ( அண். 1756 - 22 ஆகஸ்ட் 1802) என்பவரால் இல்லமாகப் பயன்படுத்தப்பட்டு வந்தது.   இந்த வளாகத்தில் லாட் கி மஸ்ஜித் பள்ளிவாசல் மற்றும் அசோகரின் தூண்கள் ஆகியவையும் உள்ளது. குர்சாரி மகால், என்ற அருகிலுள்ள மற்றொரு அரண்மனை, பிரோசு சா தனது மனைவி குர்சாரிக்காக 1356இல் கட்டினார்.

## வரலாறு
*ஹிசார்-இ-ஃபிருசா* என்றும் அழைக்கப்படும் இந்த அரண்மனை, ஈரானின் வடகிழக்கில் உள்ள வரலாற்றுப் பகுதியான குராசானை நோக்கிச் செல்லும் பழைய தில்லி முல்தான் சாலைக் கிளைகள் கொண்ட ஒரு முக்கியப் புள்ளியில் அமைந்துள்ளது.

சுல்தன் பிருசா சாவின் மேற்பார்வையில் கி.பி. 1354 இல் இதன் கட்டுமானம் தொடங்கியது. பாதுகாப்பு அகழியால் சூழப்பட்ட அரண்களைக் கட்ட மகேந்திரகர் மலைகளில் இருந்து கல் கொண்டு வரப்பட்டது. அகழியில் நீர் நிரப்ப வளாகத்தின் உள்ளே ஒரு குளம் பயன்படுத்தப்பட்டது. இந்த வளாகம் இரண்டரை ஆண்டுகளுக்குப் பிறகு 1356 இல் கட்டி முடிக்கப்பட்டது. மேலும் சுல்தான் தனது அரண்மனைகளை கோட்டையின் சுவர்களுக்குள் கட்டும்படி கட்டளையிட்டார்.

## கட்டிடக்கலை
அரண்மனை வளாகம் ஒரு மசூதி, ஒரு திவான்-இ-ஆம், சுல்தானின் மனைவிக்கான அரண்மனை, நிலத்தடி அடுக்குமாடி குடியிருப்புகள் மற்றும் தானியக் களஞ்சியம் ஆகியவற்றைக் கொண்டுள்ளது.   கோட்டையில் உள்ள கலைப்படைப்பு இஸ்லாமிய மற்றும் இந்திய கட்டிடக்கலையை ஒருங்கிணைக்கிறது. இருப்பினும் மசூதி செல்யூக் கட்டிடக்கலைக்கு ஒரு எடுத்துக்காட்டாக விளங்குகிறது. இந்த அரண்மனை சிவப்பு மணற்கற்களால் கட்டப்பட்டுள்ளது.

## வாயில்கள்
கோட்டைக்குள் உள்ள அரண்மனை வளாகத்தில் ஒரு அரச நுழைவாயில் இருந்தது. கோட்டையைச் சுற்றியுள்ள பாதுகாப்பு அரண்கள் முதலில் நான்கு முக்கிய வாயில்களைக் கொண்டிருந்தன.

பிரித்தானியர் ஆட்சிக் கால வரலாற்று கட்டிடம் ஒன்று வடகிழக்கில் உள்ள வளாகத்தில் உள்ளது. இங்கு ஹிசார், அரசாங்க கால்நடை பண்ணையின்  வசிப்பிடமாக பயன்படுத்தப்பட்டது. 

## இதனையும் காண்க

* அசிகர் கோட்டை

## மேற்கோள்கள்

## வெளி இணைப்புகள்

* Images of Firoz Shah Palace Complex on ASI website 

பகுப்பு:அரியானாவில் உள்ள கோட்டைகள்
பகுப்பு:Coordinates on Wikidata
ஆரஞ்சு ஆற்றுக் கவுதாரி

**ஆரஞ்சு ஆற்றுக் கவுதாரி** (*Orange River francolin*)(*இசுகிளிரோப்டிலா குட்டுராலிசு*) என்பது ஆப்பிரிக்காவின் புல்வெளி மற்றும் காடுகளில் காணப்படும் பாசியானிடே குடும்பத்தில் உள்ள ஒரு பறவை சிற்றினமாகும். இது வடக்குப் பகுதியில் உள்ள (எத்தியோப்பியா, தெற்கு சூடான், சோமாலியா, உகாண்டா மற்றும் கென்யா) உயிரலகின், கழுத்து கோடு கண் வரை செல்லவில்லை. வயிறு வெண்மையாக இருக்கும். தெற்கு உயிரலகின் (அங்கோலா, நமீபியா, போட்ஸ்வானா, தென்னாப்பிரிக்கா மற்றும் லெசோதோ) கழுத்து கோடு கண்ணை அடையும் மற்றும் வயிறு மங்கலான மஞ்சள் நிறத்திலிருக்கும். இது சில வகைப்பாட்டியலாளர்களால் தனித்தனி சிற்றினங்களாகக் கருத வழிவகுத்தது. ஆர்ச்சர்சு அல்லது அகாசியா கவுதாரியின் (*இசு. குட்டுராலிசு* *லோர்டி* துணையினங்கள்) மற்றும் தெற்கில் ஆரஞ்சு நதி கவுதாரி (*இசு. லெவைலான்டாய்ட்சு*, *ஜுகுலரிசு* துணையினத்துடன்). 

## மேற்கோள்கள்

பகுப்பு:தெற்கு ஆப்பிரிக்கப் பறவைகள்
பகுப்பு:கிழக்கு ஆப்பிரிக்க பறவைகள்
இடை பூக்கும் தாவரம்

**இடை பூக்கும் தாவரம்** (தாவர வகைப்பாட்டியல்: *Mesangiospermae*, ஆங்கிலம்:core flowering plants) என்பது பூக்கும் தாவரங்களின் இரு பெரும் பிரிவுகளில் ஒன்றாகும். மற்றொன்று அடித்தள பூக்கும் தாவரம் எனலாம்.(basal flowering plants) 'Mes-' என்ற சொல்லானது இடையில்; நடுவில் என்ற பொருளில் வருகிறது. இத்தாவரத்தொகுதியில், 350,000 தாவரயினங்கள் உள்ளன. பூக்கும் தாவரத் தொகுயின் 99.95% தாவரங்கள், இந்த இடை பூக்கும் தாவரத் தொகுதியின் கீழ் அமைந்துள்ளன. இதல் அடங்காத பூக்கும் தாவரயினங்கள் 175 மட்டுமே ஆகும். அவை கீழ் பூக்கும் தாவரத் தொகுதியாக அறிவிக்கப்பட்டுள்ளது.

## உயிரிக்கிளை படம்

## மேற்கோள்கள்

பகுப்பு:தாவர வகைப்பாட்டியல்
ஆச்சார்யா விஸ்வநாத் பைதா

**ஆச்சார்யா விஸ்வநாத் பைதா** இந்தியாவின் பீகார் மாநிலத்தைச் சேர்ந்த ஒர் அரசியல்வாதி மற்றும் பாரதிய ஜனதா கட்சியின் உறுப்பினர் ஆவார். இவர் கோபால்கஞ்ச் மாவட்டத்தில் உள்ள போர் சட்டமன்றத் தொகுதியில் இருந்து பீகார் சட்டப்பேரைவ உறுப்பினராக இருந்தார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
மகேஷ் இரனகௌடா குமதல்லி

**மகேஷ் இரனகௌடா குமதல்லி** (*Mahesh Iranagouda Kumathalli *) ஓர் இந்திய அரசியல்வாதியாவார் . இவர் 2018 ஆம் ஆண்டு கர்நாடக சட்டப் பேரவைத் தேர்தலில் இந்திய தேசிய காங்கிரசின் உறுப்பினராகவும், 2019 ஆம் ஆண்டில் பாரதிய ஜனதா கட்சி  உறுப்பினராகவும் அதணி தொகுதியிலிருந்து கர்நாடக சட்டப் பேரவைக்குத் தேர்ந்தெடுக்கப்பட்டார்.
## மேற்கோள்கள்

பகுப்பு:1962 பிறப்புகள்
பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பிரிஜ் கிசோர் பிண்ட்

**பிரிஜ் கிசோர் பிண்ட்** பாரதிய ஜனதா கட்சியைச் சேர்ந்த ஒரு இந்திய அரசியல்வாதி ஆவார். 2019 முதல் 2020 வரை பீகார் அரசாங்கத்தில் சுரங்கம், புவியியல், பிற்படுத்தப்பட்டோர் மற்றும் பொருளாதாரத்தில் நலிந்த பிரிவினர் நலத்துறையின் அமைச்சராக இருந்தார். பீகார் மாநிலம் கைமுர் மாவட்டத்தில் உள்ள சைன்பூர் சட்டமன்றத் தொகுதியில் மூன்று முறை சட்டமன்ற உறுப்பினராக தேர்ந்தெடுக்கப்பட்டுள்ளார்.

## மேற்கோள்கள்

பகுப்பு:1966 பிறப்புகள்
பகுப்பு:வாழும் மக்கள்
பகுப்பு:பீகார் அரசியல்வாதிகள்
பன்வாரி லால் சர்மா

**பன்வாரி லால் சர்மா** (*Banwari Lal Sharma*, 1939 / 1940 – 23 அக்டோபர் 2024)  இந்தியாவைச் சேர்ந்த ஓர் அரசியல்வாதியாவார். 50 ஆண்டுகளுக்கும் மேலாக அரசியலில் பணியாற்றியுள்ளார்.  வசுந்தரா ராஜே சிந்தியா போன்றவர்களை தோற்கடித்த ஒரு மூத்த இந்திய அரசியல்வாதியாக இவர் அறியப்படுகிறார். இந்திய தேசிய காங்கிரசு கட்சியில் உறுப்பினராக இராசத்தான் மாநில அரசியலில் செயல்பட்டார் மற்றி, அமைச்சராகவும் பணியாற்றினார். இராசத்தான் மாநில சட்டப் பேரவையின் சட்டமன்ற உறுப்பினராக இருந்தார்.

## ஆரம்ப வாழ்க்கை மற்றும் கல்வி
பன்வாரி லால் சர்மா இராசத்தான் மாநிலத்தில் உள்ள ஆக்ரா நகருக்கு அருகில் உள்ள தோல்பூர் நகரில் பிறந்தார்.  இவர் முக்கியமான செகன் குடும்பத்தைச் சேர்ந்தவர், இக்குடும்பம் இராசத்தான் மாநில  அரசியல் மற்றும் தொழில்முனைவுத் துறைகளில் ஆழமான வேர்களைக் கொண்ட ஒரு குடும்பமாகும்.

## அரசியல் வாழ்க்கை

### ஆரம்ப ஆண்டுகள் மற்றும் பிரதிநிதித்துவம்
சர்மா தனது அரசியல் பயணத்தை 1972 ஆம் ஆண்டில்  தொடங்கினார், காங்கிரசு கட்சியின் வலுவான ஒரு போட்டியாளராக உருவெடுத்தார். இவரது தளராத அர்ப்பணிப்பு, தோல்பூர் சட்டமன்றத் தொகுதிக்கு தொடர்ந்து எட்டு முறை வேட்பாளராகத் தேர்ந்தெடுக்கப்படுவதை உறுதி செய்தது.

### அமைச்சர் பணி
சர்மாவின் தலைமைத்துவ திறன்கள் விரைவில் பெரிய அளவில் அங்கீகரிக்கப்பட்டன.  இத்தகுதி  இராசத்தான் அரசாங்கத்தில் இவர் ஓர் அமைச்சராக நியமிக்கப்படுவதற்கு வழிவகுத்தது.  இவரது மந்திரி பதவிக் காலம் முழுவதும், சர்மா பல்வேறு மாநில முடிவுகள் மற்றும் கொள்கைகளில் முக்கியப் பங்கு வகித்தார்.

### மற்ற அரசியல் பிரமுகர்களுடனான உறவு
ஒரு குறிப்பிடத்தக்க தேர்தல் போரில், சர்மா முன்னாள் முதல்வர் வசுந்தரா ராஜேவை தோற்கடித்தார். 2018 ஆம் ஆண்டுக்குப் பிறகு, கடந்த தேர்தல் போட்டியின் நினைவுகள் இருந்தபோதிலும், சர்மா, அவரது மகன் அசோக் மற்றும் வசுந்தரா ராசே ஆகியோருக்கு இடையே குறிப்பிடத்தக்க நெருக்கம் உருவானது.

## தனிப்பட்ட வாழ்க்கை
சர்மா ஒரு அரசியல் பிரமுகர் மட்டுமல்ல, குடும்பத்தின் தந்தையும் கூட.  இவரின் மகன், அசோக் சர்மா, பாரதிய சனதா கட்சியில் ஓர் அங்கீகரிக்கப்பட்ட நபராக இருந்தார். மேலும் 2022 ஆம் ஆண்டில் இவரது அகால மரணத்திற்கு முன்பு வசுந்தரா ராசேவுடன் நெருங்கிய உறவைப் பகிர்ந்து கொண்டார்  இவரது மருமகன் இரித்தேசு சர்மா, தோல்பூர் நகராட்சி மன்றத்தில் தலைவராக இருந்தார்.

அரசியலுக்கு அப்பால், இராசத்தான் பிராமண சமுதாயத்தின் தலைவராக சர்மாவின் செல்வாக்கு பரவியிருந்தது. தோல்பூர், பிந்த், மொரேனா, கரௌலி, மாதோபூர் மற்றும் தோசா ஆகிய இடங்களில் இவரது தாக்கம் விரவியிருந்தது.

## மேற்கோள்கள்

பகுப்பு:2024 இறப்புகள்
பகுப்பு:இந்திய அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:இராசத்தான் சட்டமன்ற உறுப்பினர்கள்
ரவீந்திர ரே

**ரவீந்திர ரே** ஒரு இந்திய அரசியல்வாதி ஆவார், பிகார் மாநிலத்தைச் சேர்ந்த இவர் 2010 இல் ஐக்கிய ஜனதா தளம்  கட்சி சார்பில் மஹுவா சட்டமன்றத் தொகுதியில்  இருந்து பீகார் சட்டப் பேரவைக்கு தேர்ந்தெடுக்கப்பட்டார். 2015 சட்டமன்றத் தேர்தலில் ஹிந்துஸ்தானி அவாம் மோர்ச்சா கட்சி வேட்பாளராக தேஜ் பிரதாப் யாதவிடம் தோற்றார்.

## மேலும் காண்க

* மஹுவா சட்டமன்றத் தொகுதி

## மேற்கோள்கள்

பகுப்பு:வாழும் மக்கள்
பகுப்பு:பீகார் அரசியல்வாதிகள்
பகுப்பு:பீகார் சட்டமன்றத்தின் முன்னாள் உறுப்பினர்கள்
சந்திரிகா ராம்

**சந்திரிகா ராம்** (பிறப்பு 2 ஜூலை 1917) இந்தியாைவச் சேர்ந்த அரசியல்வாதி ஆவார். பீகார் மாநிலத்தைச் சேர்ந்த இவர் இந்திய அரசியல் நிர்ணய சபையின் உறுப்பினராக இருந்தார்.  பீகார் சட்டப் பேரவை உறுப்பினராகவும் பணியாற்றி உள்ளார்.  

## ஆரம்பகால வாழ்க்கை மற்றும் கல்வி
சந்திரிகா பீகார்  மாநிலம் சரண் என்ற இடத்தில் பிறந்தார. அவர் கோரியாகோத்தி பள்ளியில் பயின்றார், பின்னர் பாட்னா பல்கலைக்கழகத்தில் சட்டப்படிப்பு உள்ளிட்ட உயர் கல்வியைத் தொடர்ந்தார்.  தலித் சமூகத்தைச் சேர்ந்த மாநிலத்தில் முதல் சட்டப் பட்டதாரி இவர்தான். 

## விடுதலைப் போராட்டம்
1942ல் வெள்ளையனே வெளியேறு இயக்கத்தில் பங்கேற்று கைதான இவர் இரண்டரை மாதங்கள் சிறைைவக்கப்பட்டார். முன்னதாக 1941 ஆம் ஆண்டு பீகார் மாகாண தாழ்த்தப்பட்டோர் கழகத்தின் செயலாளராகவும் பின்னர் அதன் தலைவராகவும் பணியாற்றினார். 1946 ஆம் ஆண்டு, இந்திய தேசிய காங்கிரசு சார்பில் பீகார் சட்ட மேலவைக்கு தேர்ந்தெடுக்கப்பட்டார்.

## மேற்கோள்கள்

பகுப்பு:பீகார் அரசியல்வாதிகள்
பகுப்பு:1980 இறப்புகள்
பகுப்பு:1917 பிறப்புகள்
பகுப்பு:இந்திய அரசியலமைப்பு நிர்ணய மன்ற உறுப்பினர்கள்
பகுப்பு:பீகார் சட்டமன்றத்தின் முன்னாள் உறுப்பினர்கள்
மூன்றாம் நசீர் உதின் முகம்மது சா

**முகமது சா சுல்தான்** (*Muhammad Shah*)  என்றும் அறியப் படும் மூன்றாம் **நசீர் உத்-தின்-முகம்மது சா** பிரூசு சா துக்ளக்கின் மகனும் மற்றும் துக்ளக் வம்சத்தின் ஆட்சியாளரும் ஆவார்.

## வாழ்க்கை
முகமது சா, தனது மாமா சுல்தான் அபுபக்கர் சா துக்ளக் தில்லி சுல்தானகத்தின் துக்ளக் வம்சத்தின் ஆட்சியாளராக் இருந்தபோது அவரை எதிர்த்தார். மேலும் தில்லி சிம்மாசனத்தின் மீது உரிமை கோரி அபு பக்கருக்கு எதிராக போராடினார். ஆகஸ்ட் 1390 இல், இவர் தில்லி மீது தாக்குதலைத் தொடங்கினார். இறுதியில் அபு பக்கர் தோற்கடிக்கப்பட்டார். பின்னர், முகமது சா கி.பி. 1390 முதல் 1394 வரை ஆட்சி செய்தார். அபு பக்கரின் தோல்விக்குப் பிறகு, முகமது சா அவரை மீரட் கோட்டையில் சிறையில் அடைத்தார். அங்கு அவர் விரைவில் இறந்தார். முகமது சா 1394 ஜனவரி 20 அன்று இறப்பதற்கு முன் நான்கு ஆண்டுகள் தில்லி சுல்தானகத்தை ஆட்சி செய்தார்.

## மேற்கோள்கள்

பகுப்பு:தில்லி சுல்தானகம்
பகுப்பு:இந்தியப் பேரரசர்கள்
பகுப்பு:இசுலாமியப் பேரரசர்கள்
பகுப்பு:இந்திய முஸ்லிம்கள்
ராம் தேவன் தாஸ்

**ராம் தேவன் தாஸ்** ஒரு இந்திய அரசியல்வாதி. பீகார் மாநிலம் பாட்னாவில் உள்ள மசவுஃடி சட்டமன்றத் தொகுதி தொகுதியில் இருந்து பீகார் சட்டப் பேரைவக்கு உறுப்பினராகத் தேர்ந்தெடுக்கப்பட்டார்.  

## மேலும் காண்க

* மசவுஃடி சட்டமன்றத் தொகுதி
* பாடலிபுத்ரா மக்களவைத் தொகுதி

## மேற்கோள்கள்

பகுப்பு:பீகார் அரசியல்வாதிகள்
அசோக் குமார் அகர்வால்

**அசோக் குமார் அகர்வால்** இந்தியாவின் பீகார் மாநிலத்தின் பாரதிய ஜனதா கட்சியைச் சேர்ந்த அரசியல்வாதி ஆவார். இவர் 2009 ஆம் ஆண்டு முதல் கதிஹார் சட்டமன்றத் தொகுதியை பிரதிநிதித்துவப்படுத்தி பீகார் சட்டப் பேரவை உறுப்பினராக உள்ளார். 2019 தேர்தலில் கதிஹார் மக்களவைத் தொகுதியில் போட்டியிட  சுயேச்சை வேட்பாளராக வேட்புமனு தாக்கல் செய்திருந்தார். எனினும் பின்னர் அவர் தனது வேட்புமனுவை வாபஸ் பெற்றார்.

## மேற்கோள்கள்

பகுப்பு:வாழும் மக்கள்
பகுப்பு:1962 பிறப்புகள்
பகுப்பு:பீகார் அரசியல்வாதிகள்
பகுப்பு:பீகார் சட்டமன்ற உறுப்பினர்கள்
சத்தீசு சந்திர அகர்வால்

**சத்தீசு சந்திர அகர்வால்** (Satish Chandra Agarwal) இந்தியாவைச் சேர்ந்த ஓர் அரசியல்வாதியாவார். 1928 ஆம் ஆன்டு செப்டம்பர் மாதம் 27 ஆ, தேதியன்று இவர் பிறந்தார். இவரது இயற்பெயர் சத்தீசு  குப்தா என்பதாகும். பாரதிய சனதா கட்சியின் தலைவராக இராசத்தான் மாநில அரசியலில் இவர் செயல்பட்டார். இராசத்தான் மாநிலத்தின் செய்ப்பூர் நாடாளுமன்றத் தொகுதியில் போட்டியிட்டு 1977 முதல் 1984 வரை ஆறாவது மற்றும் ஏழாவது நாடாளுமன்றத்தில்  மக்களவை உறுப்பினராக இருந்தார்   முன்னதாக இவர்  1957 முதல் 1972 ஆம் ஆண்டு வரை இராசத்தான் மாநில சட்டமன்ற உறுப்பினராகவும் இருந்தார், பின்னர் மாநிலங்களவைக்குத்  தேர்ந்தெடுக்கப்பட்டார்.

1975 ஆம் ஆண்டு முதல் 1976 ஆம் ஆண்டு வரை 19 மாதங்கள் இந்திரா காந்தியின் அவசரநிலை அமுலில் இருந்தபோது கைது செய்யப்பட்டு சிறையில் இருந்தார். சமூக மற்றும் அரசியல் பணியாளரும்,  நாடாளுமன்ற உறுப்பினருமான அகர்வால், 1977 ஆம் ஆண்டு முதல் 1979 ஆம் ஆண்டு வரை இந்திய அரசின் நிதித்துறை இணை அமைச்சராகப் பணியாற்றினார். 1980-81 ஆம் ஆண்டில் பொதுக் கணக்குக் குழுவின் உறுப்பினராக இருந்தார், பின்னர் அதன் தலைவராக 1981 முதல் 1983 ஆம் ஆண்டு வரை பணியாற்றினார்.

சத்தீசு அகர்வால் 1971 ஆம் ஆண்டில்  மலேசியாவின் கோலாலம்பூரில் நடந்த பொதுநலவாய  பாராளுமன்ற சங்க மாநாட்டிலும், 1977  காத்மாண்டு மாநாட்டிலும், 1978  வாசிங்டனிலும், 1979 ஆம் ஆண்டு  இலண்டனில் நடைபெற்ற கொழும்பு திட்ட மாநாட்டிலும் இந்திய பிரதிநிதிகள் குழுவில் உறுப்பினராக இருந்தார். 1984 ஆம் ஆண்டு செனிவாவிற்கு சென்ற இந்தியப் பிரதிநிதிகள் குழுவில் பங்கேற்றார் மற்றும் பல்வேறு பன்னாட்டு  மாநாடுகளில் கலந்து கொண்டார்.

அகர்வால் தனது 68 ஆவது வயதில் ராசத்தான் மாநிலம் செய்ப்பூரில் 1997 ஆம் ஆண்டு  செப்டம்பர் மாதம்  10ஆம் தேதியன்று   மாரடைப்பால் இறந்தார்.

## மேற்கோள்கள்

பகுப்பு:7வது மக்களவை உறுப்பினர்கள்
பகுப்பு:6வது மக்களவை உறுப்பினர்கள்
பகுப்பு:1997 இறப்புகள்
பகுப்பு:1927 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
விருத்தாச்சலம் வருவாய் கோட்டம்

**விருத்தாச்சலம் வருவாய் கோட்டம்** (Vriddachalam division) என்பது இந்தியாவின், தமிழ்நாட்டின், கடலூர்  மாவட்டத்தில் அமைந்துள்ள ஒரு  வருவாய் கோட்டம் ஆகும். இந்த கோட்டத்தில் விருத்தாச்சலம் வட்டம், திட்டக்குடி வட்டம், வேப்பூர் வட்டம் ஆகிய வட்டங்கள் அடங்கி உள்ளன.

## சான்றுகள்

* 

பகுப்பு:கடலூர் மாவட்ட வருவாய் கோட்டங்கள்
பைஜு பிரசாத்

**பைஜு பிரசாத்** (*Baiju Prasad*) ஓர் இந்திய அரசியல்வாதி ஆவார். இவர் 1995 இல் ஜனதா தளத்தின் உறுப்பினராக ஹில்சா சட்டமன்றத் தொகுதியில்  இருந்து பீகார் சட்டப் பேரவைக்கு உறுப்பினராகத் தேர்ந்தெடுக்கப்பட்டார்.

## மேலும் பார்க்கவும்

* ஹில்சா சட்டமன்றத் தொகுதி

## மேற்கோள்கள்

பகுப்பு:பீகார் அரசியல்வாதிகள்
பகுப்பு:வாழும் மக்கள்
இராசு 47

**இராசு 47** (**Ross 47** )iஎன்பது புவியிலிருந்து 19 ஒளியாண்டுகள் தொலைவில் உள்ள வேடுவன் விண்மீன்குழாம் தொகுப்பில் அமைந்துள்ள  M4 வகை மாறுபடும் விண்மீன் ஆகும் .

## மேற்கோள்கள்

பகுப்பு:M வகை முதன்மை வரிசை விண்மீன்கள்
பகுப்பு:வேடுவன் விண்மீன்குழாம்
பகுப்பு:முதன்மை வரிசை விண்மீன்கள்
பகுப்பு:செங்குறுமீன்கள்
இராசு 695

**கிளீசே 465** என்றும் அழைக்கப்படும்  இராசு 695 (**Ross 695)**,  கார்வசு விண்மீன் குழுவில் உள்ள ஒரு செங்குறுமீன் ஆகும்.  இது 11.27 தோற்றப் பொலிவுப் பருமையுடன், வெற்றுக் கண்ணால் பார்க்க முடியாத அளவுக்கு இது மிகவும் மங்கலாக உள்ள ஒரு சிறிய  விண்மீன், இது சூரியன்  பொருண்மையும் சூரியனைப் போல 23%  ஆரமும் உள்ளது, ஆனால் அதன் ஒளிர்வு 0.7% மட்டுமே.   இதன்ஆர வேகம் பற்றிய ஆய்வு ஒரு கொள் இருப்பதற்கான எந்தச் சான்றையும் கண்டுபிடிக்க முடியவில்லை. 

## மேற்கோள்கள்

பகுப்பு:M வகை முதன்மை வரிசை விண்மீன்கள்
பகுப்பு:முதன்மை வரிசை விண்மீன்கள்
பகுப்பு:செங்குறுமீன்கள்
பகுப்பு:கார்வசு விண்மீன்குழாம்
இராசு 508

**இராசு 508** *(Ross 508)*என்பது 11.2183 புடைநொடிகள் தொலைவில் உள்ள 13வது பருமை கொட செங்குறுமீன் ஆகும். 1925 ஆம்  ஆண்டில் 86 உயர் சரியான இயக்க விண்மீன்களின் முதல் பட்டியலை வெளியிட்ட ஃபிராங்க் எல்மோர்  இராசின் நினைவாக  இராசு பட்டியல் பெயரிடப்பட்டது  2022 ஆம் ஆண்டில் , டாப்ளர் கதிநிரல்பதிவி வழி கண்டறியப்பட்ட ஒரு மீப்புவி  இ*ராசு 508 பி*, 10.77 நாட்கள் வட்டணைக் காலம் கொண்டிருப்பது கண்டுபிடிக்கப்பட்டது. 

## மேற்கோள்கள்

## வெளி இணைப்புகள்

* கோள்  இராசு 508 பி
* நாசா காட்சிப்படுத்தல்கள்
பகுப்பு:M வகை முதன்மை வரிசை விண்மீன்கள்
பகுப்பு:முதன்மை வரிசை விண்மீன்கள்
பகுப்பு:செங்குறுமீன்கள்
எச்டி 32450

**எதிப 32450**, *(கிளீசே 185)* என்றும் அழைக்கப்படுகிறது. இது சிறுநாய் விண்மீன் குழுவில் உள்ள  இரும விண்மீன் அமைப்பாகும். இது சூரியக் குடும்பத்திலிருந்து சுமார் 28 ஒளி ஆண்டுகள் தொலைவில் அமைந்துள்ளது. இந்த விண்மீன் சுமார் 350,000 ஆண்டுகளில் சூரியனை நெருங்க நெருங்க 14.8 ஒளியாண்டுக்குள் வரும்  

## மேலும் பார்க்கவும்

* 25-30 ஒளியாண்டுகளுக்குள் உள்ள விண்மீன் அமைப்புகளின் பட்டியல்

## மேற்கோள்கள்

பகுப்பு:இரும விண்மீன்கள்
பகுப்பு:முதன்மை வரிசை விண்மீன்கள்
பகுப்பு:சிறுநாய் விண்மீன்குழாம்
பகுப்பு:செங்குறுமீன்கள்
நசீர்-உத்-தின் மக்முது சா துக்ளக்

**நசீர்-உத்-தின் மக்முது சா துக்ளக்** ( *Nasir-ud-Din Mahmud Shah Tughluq *) (ஆட்சி: 1394 - பிப்ரவரி 1413 கி.பி.), **நசிருதீன் முகமது ஷா** என்றும் அழைக்கப்படும் இவர், தில்லி சுல்தானகத்தை ஆட்சி செய்த துக்ளக் வம்சத்தின் கடைசி சுல்தான் ஆவார்.

## வரலாறு

### நுசுரத் சாவுடனான வாரிசுப் போர்
நசிருதீன் மக்முது, தில்லி சுல்தானகத்தை ஆட்சி செய்த சுல்தான் மூன்றாம் நசீர் உதின் முகம்மது சா என்பவரது மகனாவார். அவரது மரணத்திற்குப் பிறகு, அவரது மூத்த மகன் அலா உத்-தின் சிக்கந்தர் சா சுல்தானானார். ஆனால் நோய் காரணமாக சிக்கந்தர் 8 மார்ச் 1394 அன்று நோயால் இறந்தார். பின்னர் அவரது இளைய சகோதரரான நசிருதீன் முகமது அவருக்குப் பிறகு பதவியேற்றார். இருப்பினும், அவரது உறவினரான நுஸ்ரத் சா (நஸ்ரத் கான் என்றும் அழைக்கப்படுகிறார்.) அரியணையின் உரிமையைக் கோரினார். இதன் மூலம் 1394 முதல் 1397 வரை வாரிசுப் போர் தொடர்ந்தது.  இந்த நேரத்தில், நசிருதீன் தில்லியிலிருந்து ஆட்சி செய்தார். அதே நேரத்தில் நுஸ்ரத் ஷா பிரோசாபாத்திலிருந்து ஆட்சி செய்தார். 

### தைமூர் படையெடுப்பு
கி.பி. 1398 இல் நசிருதின் மக்முதுவின் ஆட்சியின் போது, துருக்கிய-மங்கோலியப் படையெடுப்பாளர் தைமூர் இந்தியாவின் மீது படையெடுத்தார். தில்லி அருகே நடந்த போரில் தைமூர் வெற்றிபெற்று நகருக்குள் நுழைந்தார். அங்கு அவர் பொது மக்களை படுகொலை செய்தார். 192 ஆண்டுகளுக்கும் மேலாக துருக்கிய-ஆப்கான் முன்னோடிகளால் குவிக்கப்பட்ட கணிசமான அளவு செல்வங்களை தைமூர் தில்லியிலிருந்துப் பெற்றார்.  தைமூரின் படையெடுப்பிற்குப் பிறகு, துக்ளக் வம்சம் வீழ்ச்சியடைந்து இறுதியில் முடிவுக்கு வந்தது. தமூர் வம்சத்தினர் தங்கம் போன்ற பல செல்வங்களை தில்லியில் இருந்து தங்கள் தலைநகரான சமர்கந்துவிற்கு எடுத்துச் சென்றனர். இதன் விளைவாக தில்லி சுல்தானகம் குறிப்பிடத்தக்க அளவில் பலவீனம் அடைந்தது. மேலும், குசராத்தில் முதலாம் முசாபர் சாவின் கீழ் குசராத்து சுல்தானகம், பஞ்சாபில் சேய்கா கோகரின் கீழ் கோகர்கள், வங்காளத்தில் கியாசுதீன் ஆசம் சாவின் கீழ் வங்காள வங்காள சுல்தானகம் அவத்தில் மாலிக் சர்வாரின் கீழ் ஜான்பூர் சுல்தானகம் மற்றும் மேவாட்டில் கன்சாதா பகதூர் கானின் கீழ் மேவாட் மாநிலம் போன்ற சுல்தானகத்தின் பல பகுதிகள் சுதந்திரத்தை அறிவிக்கத் தொடங்கின. இந்தப் பகுதிகள் உடைந்து போனதால், தில்லி சுல்தானகம் கணிசமாகச் சுருங்கி வலுவிழக்கத் தொடங்கியது.

### வாரிசு
நசீர்-உத்-தின் மக்மூத் சா துக்ளக் பிப்ரவரி 1413 இல் இறந்தார். பின்னர், சையிது வம்சத்தின் முதல் சுல்தான் கிசிர் கான் ஆட்சியமைத்தார். கிசிர் கான் முல்தானின் ஆளுநராக இருந்தார். மேலும் தைமூரால் தில்லியின் சுல்தானாக நியமிக்கப்பட்டார். இருப்பினும் சமர்கந்தில் தைமூர் வம்சதினருக்கு கிசிர் கான் கப்பம் செலுத்த வேண்டியிருந்தது.

## மேற்கோள்கள்

பகுப்பு:தில்லி சுல்தானகம்
பகுப்பு:இந்தியப் பேரரசர்கள்
பகுப்பு:இசுலாமியப் பேரரசர்கள்
பகுப்பு:இந்திய முஸ்லிம்கள்
எதிப 33636

**எதிப 33636** என்பது வேடுவன் விண்மீன் குழுவில் தோராயமாக 94 ஒளி ஆண்டுகள் தொலைவில் அமைந்துள்ள ஒருவீரும விண்மீன் அமைப்பு ஆகும். காணக்கூடிய உறுப்பினர  எதிப 33636 ஏ என்பது 7வது பருமை கொண்டமஞ்சள் முதன்மை வரிசை  விண்மீனாகும் . இது புவியிலிருந்து 91.6 ஒளி ஆண்டுகள் தொலைவில் அமைந்துள்ளது. இது −0.05 ± 0.07   பொத்(உலோகத்)தன்மையைக் கொண்டுள்ளது.

2002 இல் ஒரு கோளின் அளவு சிறுமப் பொருண்மையுடன் கண்டுபிடிக்கப்பட்டது.   இது 2007  ஆம்  ஆண்டில் குறைந்த பொருண்மை விண்மீன்  என உறுதிசெய்யப்பட்டது, இது எதிப 33636 பி ஆனது 

## எதிப 33636 பி
**எதிப 33636 பி** 2002  ஆம் ஆண்டில்  அவாயில் உள்ள கெக் தொலைநோக்கி மூலம் கண்டுபிடிக்கப்பட்டது.  இது பிரான்சில் உள்ளகாட்டே மாகாண வான்காணகத்திலும் தர்சார்பாகக் கண்டறியப்பட்டது. இந்த முறையின் மூலம், இது 10.58 வியாழன் பொருண்மையின் சிறுமப்  பொருண்மையைக் காட்டியது, மேலும் தொடக்கத்தில் ஒரு  கோளாக கருதப்பட்டது. தற்காலிகமாக "எதிப 33636 பி"  என்று பெயரிடப்பட்டது. 

2007 ஆம் ஆண்டில், பீன் குழுவினர். அபுள் விண்வெளித் தொலைநோக்கியை ( அவிதொ) பயன்படுத்தினார், மேலும் இந்தக் கோள் 4.1 ± 0.1° சாய்வாக இருப்பதைக் கண்டறிந்தார், இது 142 மடங்கு  வியாழன்  ஒத்த பொருண்மையை  அளித்தது. இது ஒரு கோலாக இருக்க மிகவும் பாரியது. இது இப்போது  M6V வகை " எதிப 33636 பி"  M-குறுமீனாக வகைப்படுத்தப்பட்டுள்ளது.

இந்த விண்மீன் சராசரியாக 3.27 வானியல் அலகுகள் (AU) தொலைவில் சுற்றி வர 2117 நாட்கள் அல்லது 5.797 ஆண்டுகள் ஆகும்.

## மேற்கோள்கள்

## வெளி இணைப்புகள்

* 
* 
பகுப்பு:M வகை முதன்மை வரிசை விண்மீன்கள்
பகுப்பு:இரும விண்மீன்கள்
பகுப்பு:வேடுவன் விண்மீன்குழாம்
பகுப்பு:முதன்மை வரிசை விண்மீன்கள்
பெத்த கோனேடி நாயுடு

**பெத்த கோனேடி நாயுடு** இவர் பெனுகொண்டாவை தலைநகரமாகக் கொண்டு  ஆண்டு வந்த மன்னர்களுள் ஒருவர். இவரது ஆட்சிக் காலம் 1635 முதல் 1652 வரை ஆகும். இவர் விஜயநகரத்துப் பேரரசரான பெத்த வெங்கட ராயனிடம் படைத் தளபதியாக இருந்து பின்னர் அரசரின் நம்பிக்கைக்குப் பாத்திரமானார். பெத்த வெங்கட ராயன் இவரை பெனுகொண்டாவின் இராஜப்பிரதிநிதி நியமித்தார்.மேலும் இவருக்கு மகா இராஜா இராஜா சிறி என்ற பட்டத்தை அளித்து, தனது மகளை   கோனேடி நாயுடுவுக்கு  திருமணம் செய்து வைத்தார். இவர் சந்திரகிரியின் கனக நாயுடுவின் கொள்ளுப் பேரனும், அக்கப்ப நாயுடுவின் பேரனும் கஸ்தூரி நாயுடுவின் மகனும் ஆவார். இவர் பலிஜா சாதியின் வாரணாசி குடும்பத்தைச் சேர்ந்தவர். இவரது முன்னோர்கள் சந்திரகிரி ஆண்டு வந்த விஜயநகர மன்னர்களிடம் மிகவும் விசுவாசமாக பணியாற்றியவர்கள் ஆவார். பிறகு இவர் தான் மேற்பார்வையிட்ட பகுதியில் சுதந்திர அரசை நிறுவிக்கொண்டார். இவர் கொடுங்கோல் ஆட்சியாளரான பொம்மல்லா என்பவரை போரில் வென்று இராயதுர்கம் கோட்டையை கைப்பற்றினர். இவருக்கு பின் இவரது  வழித்தோன்றல்களான ஸ்ரீ வெங்கடபதி நாயுடு, பெத்த திம்மப்ப நாயுடு, வெங்கடபதி நாயுடு, கோனேட்டி நாயுடு, ராஜகோபால நாயுடு, திம்மப்ப நாயுடு ஆகியோர்  பெனுகொண்டாவை ஆட்சி செய்தனர்.
## மேற்கோள்கள்

பகுப்பு:தெலுங்கு மன்னர்கள்
 பகுப்பு:இந்திய அரசர்கள்
முபாரக் சா (சையிது வம்சம்)

thumb| கோட்லா முபாரக்பூரில் உள்ள முபாரக் ஷாவின் கல்லறை
**முபாரக் சா** (*Mubarak Shah*) (பிறப்பு **முபாரக் கான்** ) (  ) டெல்லி சுல்தானகத்தை ஆண்ட சையிது வம்சத்தின் இரண்டாவது சுல்தான் ஆவார். இவர் சையிது வம்சத்தை நிறுவிய கிசிர் கானின் மகனாவார்.

## வரலாறு
இவர் தனது தந்தை கிசிர் கானுக்குப் பிறகு கி.பி. 1421 இல் அரியணை ஏறினார்.  முல்தானின் ஆளுநராக இருந்த கிசிர் கான், திறமையான நிர்வாகியாக அறியப்பட்டார். தைமூரின் படையெடுப்பு பயம் காரணமாக இவர் எந்த அரச பட்டத்தையும் ஏற்றுக்கொள்ளவில்லை. ஆனால்  இவர், *முயிஸ்-உத்-தின் முபாரக் சா* அல்லது *முபாரக் சா* என்ற ஆட்சிப் பெயரைப் பெற்றார். இவரது ஆட்சிக்காலத்தில் பஞ்சாபைச் சேர்ந்த ஒரு உள்ளூர் முஸ்லிம் தலைவரான ஜஸ்ரத் கோகர், சுல்தானகத்தின் பல பகுதிகளை ஆக்கிரமித்து இறுதியில் 1431 இல் தில்லி சுல்தானகத்தைக் கைப்பற்றினார். ஆனால் பின்னர், 1432 இல் ஏற்பட்ட ஒரு போரில் ஜஸ்ரத் கோகர் தோற்கடிக்கப்பட்டார். மேலும் தில்லியை விட்டு வெளியேற வேண்டிய கட்டாயம் ஏற்பட்டது. மேலும், தில்லி சுல்தானுக்கு தனது பிரதேசத்தின் பெரும்பகுதியை விட்டுக்கொடுத்தார். எவ்வாறாயினும், இந்த வெற்றிக்கு இரண்டு ஆண்டுகளுக்குப் பிறகு, முபாரக் சா 1434 இல் கொலை செய்யப்பட்டார் . இவருக்குப் பின்னர் இவரது மருமகன் முகமது சா ஆட்சிக்கு வந்தார்.   

## மேற்கோள்கள்

* 
* 

பகுப்பு:தில்லி சுல்தானகம்
முகமது சா (சையிது வம்சம்)

**முகமது சா** (  ) தில்லி சுல்தானகத்தை ஆண்ட சையிது வம்சத்தின் மூன்றாவது மன்னர் ஆவார்.

## வாழ்க்கை
இவர் தனது மாமா முபாரக் சா என்பவருக்குப் பிறகு அரியணை ஏறினார்.  முகமது சா மற்றும் அவருக்குப் பின் வந்த அவரது மகன் ஆலம் சா இருவரும் லௌதி வம்சத்தால் மாற்றப்பட்டனர். முகம்மது சா தனது ஆட்சியை பெரும்பாலும் வேட்டையாடுவதிலேயே கழித்தார். மேலும் இவர் அதிக மது அருந்தியதால் 1445 இல் இறந்தார். 

முகமது சாவின் கல்லறை புது தில்லியின் லோதி தோட்டங்களில் அமைந்துள்ளது. 

## மேற்கோள்கள்

* 
* 

பகுப்பு:தில்லி சுல்தானகம்
அரூர் வருவாய் கோட்டம்

**அரூர் வருவாய் கோட்டம்** (*Harur  division*) என்பது இந்தியாவின், தமிழ்நாட்டின், தருமபுரி  மாவட்டத்தில்  உள்ள வருவாய் கோட்டங்களில் ஒன்றாகும். இதில் அரூர் வட்டம், பாப்பிரெட்டிப்பட்டி வட்டம் ஆகிய வட்டங்கள் அடங்கும்.

## மேற்பார்வை
* 

பகுப்பு:தருமபுரி மாவட்ட வருவாய் கோட்டங்கள்
எதிப 114762 பி

**எதிப 114762 பி** என்பது  எதிப 114762 அமைப்பில் உள்ள ஒரு சிறிய செங்குறுமீன்   ஆகும்.  முன்பு ஒரு பாரிய  வளிமக் கோளாகக் கருதப்பட்டது.     புறக்கோள்,  தோராயமாக     கோமா பெரனிசசு விண்மீன் குழுவில் உள்ளது.   மறைந்த எஃப்-வகை முதன்மை-வரிசை விண்மீனான  எதிப 114762 க்கு ஒளியியலாக கண்டறியப்படாத  இணைமீனான 1989 இல்  இலாதம்  குழுவின  கண்டுபிடித்தனர். கோக்ரான் *குழுவினரும்* அக்டோபர் 1991 இல் ஒரு ஆய்வறிக்கையில்  இதை உறுதிப்படுத்தினார். இது முதன்முதலில் கண்டுபிடிக்கப்பட்ட புறக்கோளாகக் கருதப்பட்டது ( பிஎஸ்ஆர் பி1257+12 க்கு பிறகு அதன் இருப்பு உறுதிசெய்யப்பட்டது.)

இது  முதன்மை விண்மீனை ஒவ்வொரு 83.9 நாட்கள் வட்டணைக் காலத்தில் தோராயமான 0.37 வானியல் அலகு தொலைவில் சுற்றி வருகிறது,  0.57 வட்டனை மையப்பிறழ்வை ஒப்பிடுகையில், இந்த வட்டணை புதனின் வட்டனையைப் போன்றது ஆனால் கிட்டத்தட்ட மூன்று மடங்கு  மையப்பிறழ்வானது.   ஆர வேக அளவீடுகளின் அடிப்படையில் மட்டும், இதன் சிறுமப் பொருண்மை  ± 0.063 எனத் 90° பாகையிலும்   தோராயமாக 63.2 பொருண்மை  எனப் 10° பாகையிலும்  மதிப்பிடப்பட்டது .  இருப்பினும், 2019 இல் அதன் புரவலன் விண்மீனின் வானியற்பியல் சிற்றலைவுப் பகுப்பாய்வு,  என்ற மிகக் குறைந்த  பாகை சாய்வைக் கொண்டிருப்பதைக் கண்டறிந்தது. மேலும்  இது  +20 என்ற உண்மையான பொருண்மையையும் அளித்தது  இது இதை 13 மடங்கு பொருண்மைக்கும்  குறைவான கோள் தொகுப்பில் வைத்தது .  

கண்டுபிடிப்பாளர் டேவிட்  இலாதமின் வாழ்க்கையைக் கொண்டாடும் ஒரு நிகழ்வில்  அவரது சகாக்கள் மற்றும் ஒத்துழைப்பாளர்கள் கலந்து கொண்டனர். இந்த பொருள் முறைசாரா முறையில் " இலாதம் கோள்" என்று பெயரிடப்பட்டது.  இருப்பினும், இந்தப் பெயர் பன்னாட்டு வானியல் ஒன்றியத்துடன் அதிகாரம் வாய்ந்த நிலைப்பாட்டை கொண்டிருக்கவில்லை.

## மேலும் பார்க்கவும்

* 51 பெகாசி பி
* காமா செபி அபி

## மேற்கோள்கள்

பகுப்பு:முதன்மை வரிசை விண்மீன்கள்
பகுப்பு:கோமா பெரினிசெசு விண்மீன்குழாம்
பகுப்பு:M வகை முதன்மை வரிசை விண்மீன்கள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
செல்லி கவுதாரி

**செல்லி கவுதாரி** (*Shelley's francolin*)(*இசுகிளிரோப்டிலா செல்லியே*) என்பது *பாசியனிடே* குடும்பத்தில் உள்ள ஒரு பறவை சிற்றினமாகும். ஜார்ஜ் எர்னஸ்ட் செல்லியின் உறவினரான சர் எட்வர்ட் செல்லியின் நினைவாக இந்த சிற்றினம் பெயரிடப்பட்டது. IOC 13.1 பின்வரும் கிளையினங்களை அங்கீகரித்தது:

* இசு. இசு. உள்ளூயென்சிசு
* இசு. இசு. மச்சர்தூரி
* இசு. இசு. செல்லியா

இடது|thumb| இத்தலத்தில் விளையாட்டு இருப்பு

## வாழிடம்
கென்யா, மொசாம்பிக், உருவாண்டா, தென்னாப்பிரிக்கா, எசுவாத்தினி, தன்சானியா, உகாண்டா மற்றும் சிம்பாப்வே ஆகிய நாடுகளில் புல் நிறைந்த காடுகளிலும் புல்வெளிகளிலும் காணப்படுகிறது.

## மேற்கோள்கள்

## வெளி இணைப்புகள்
* செல்லியின் கவுதாரி - தி அட்லஸ் ஆஃப் சதர்ன் ஆப்ரிக்கன் பேர்ட்ஸில் உள்ள இனங்கள் உரை

இடது|thumb|333x333px| துணையினம் ''இசு. உள்ளூயென்சிசு'', கியூலெமன்சின் விளக்கப்படம், 1893

பகுப்பு:சகாரா கீழமை ஆப்பிரிக்கப் பறவைகள்
கே2-21

**கே2-21** *((K2-21)*, **EPIC 206011691** என்றும் அழைக்கப்படுகிறது, இது ஒரு செங்குறுமீன்  ஆகும், இது கும்பம் விண்மீன் தொகுப்பில்      தொலைவில் அமைந்துள்ளது. கெப்ளரின் K2 பணியின் ஒரு பகுதியாக 2015  ஆம் ஆண்டில் கோள்கடப்பு முறை வழி கண்டுபிடிக்கப்பட்ட இரண்டு புறக்கோள்களை இது ஒன்றாகும்.  இரண்டு  கோள்களும் புவியை விட கணிசமாக குறைந்த அடர்த்தியைக் கொண்டுள்ளன.  இவை பாறைக் கோள்கள் அல்ல.  சிறுநெப்டியூன்கள் என்று சிறப்பாக விவரிக்கப்பட்டுள்ளன. K2-21பி என்ற உட்புறக் கோள், K2-21சி என்ற வெளிப்புறக் கோளை விட குறைவான அடர்த்தி கொண்டுள்ளது. 

}}

## மேற்கோள்கள்

பகுப்பு:M வகை முதன்மை வரிசை விண்மீன்கள்
பகுப்பு:முதன்மை வரிசை விண்மீன்கள்
பகுப்பு:கும்பம் விண்மீன்குழாம்
பகுப்பு:செங்குறுமீன்கள்
கெப்ளர்-438

**கெப்லர்-438** என்பது பூமியிலிருந்து 640 ஒளி ஆண்டுகள் தொலைவில் உள்ள கழுகு விண்மீன் தொகுப்பில் உள்ள ஒரு சிவப்பு குள்ளமாகும் .  கெப்ளர்-438பி, கெப்லர்-438 இன் வாழக்கூடிய மண்டலத்தில் உள்ள பூமி அளவிலான கிரகமான கெப்லர்-438பியை உள்ளடக்கிய அதன் கிரக அமைப்புக்கு இது குறிப்பிடத்தக்கது.

## கோள் அமைப்பு
இந்த அமைப்பில் ஒரு உறுதிப்படுத்தப்பட்ட கோள் உள்ளது, இருப்பினும் கெப்ளர்-438பியின் கடப்பு நேர நோக்கீடுகள் கூடுதல் கோள்கள்கள் இருப்பதைக் குறிக்கின்றன. 

## மேற்கோள்கள்

## வெளி இணைப்புகள்
நாசாவின் கெப்ளர் 1,000 வது புறக்கோல் கண்டுபிடிப்பைக் குறிக்கிறது, வாழக்கூடிய மண்டலங்களில் மேலும் சிறிய உலகங்களை வெளிப்படுத்துகிறது
பகுப்பு:M வகை முதன்மை வரிசை விண்மீன்கள்
பகுப்பு:முதன்மை வரிசை விண்மீன்கள்
பகுப்பு:செங்குறுமீன்கள்
பகுப்பு:கழுகு விண்மீன்குழாம்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
கெப்ளர்-1649

**கெப்ளர்-1649** *(Kepler-1649)* என்பது 0.232 ஆரம் கொண்ட M5V  வகையின்  செங்குறுமீன்  ஆகும்.  இதன் பொருண்மை ; இதன் பொன்மத்(உலோகத்)தன்மை -0.15 [Fe/H].  

## கோள் அமைப்பு
இரண்டு உறுதிப்படுத்தப்பட்ட கோள்கள்  விண்மீனைச் சுற்றி வருகின்றன: கெப்ளர்-1649பி,  கெப்ளர்-1649சி, கெப்ளர்-1649பி என்பது வெள்ளியை  ஒத்தது, அதேசமயம் கெப்ளர்-1649சி என்பது  புவியைப் போன்றே வாழக்கூடிய சாத்தியமான புறக்கோள் ஆகும்.  

## மேற்கோள்கள்

பகுப்பு:சிக்னசு (விண்மீன் குழாம்)
பகுப்பு:M வகை முதன்மை வரிசை விண்மீன்கள்
பகுப்பு:முதன்மை வரிசை விண்மீன்கள்
பகுப்பு:செங்குறுமீன்கள்
2பொருண்மை ஜே18450079–1409036

**2பொருண்மைஜே18450079-1409036** *(2MASS J18450079–1409036)* மற்றும் **2பொருண்மை ஜே18450097-1409053** *(2MASS J18450097–1409053)* என்பன இரண்டு செங்குறுமீன்களின் அமைப்பாகும், இவை இரண்டும் M5 வகைகளைக் கொண்டுள்ளன. [6]  இவை 3.2 வினாடிகள் வில்நொடி பிரிப்பு கணிக்கப்பட்டுள்ளன.  இந்த அமைப்பு கேடயம் விண்மீன் தொகுப்பில் அமைந்துள்ளது. கையா இடமாறுகள் ஆய்வு இந்த அமைப்பை புவியிலிருந்து 18.2  புடைநொடிகள் (59 ஒளி ஆண்டுகள் ) தொலைவில் வைக்கின்றன.   இயக்கவியலாக, இது இளம் (30-50 மில்லியன் ஆண்டுகள்) ஆர்கசு விண்மீன் காட்டமைப்பைச் சேர்ந்தது. 

## சரியான இயக்கம்
2பொருண்மை ஜே18450079–1409036 மற்றும் 2பொருண்மை ஜே18450097-1409053 ஆகியவை பொதுவான சரியான இயக்க  இணைகத் தோன்றுகின்றன,   இல் பிணைக்கப்பட்டதாக உறுதிப்படுத்தப்பட்டது.

## மேற்கோள்கள்

பகுப்பு:M வகை முதன்மை வரிசை விண்மீன்கள்
பகுப்பு:இரும விண்மீன்கள்
பகுப்பு:முதன்மை வரிசை விண்மீன்கள்
பகுப்பு:கேடயம் விண்மீன்குழாம்
பகுப்பு:செங்குறுமீன்கள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
அபுபக்கர் சாவ்கி

**அபு பக்கர் "ஏபி" சாவ்கி** ( *Abu Bakr “A.B.” Shawky* ) ஒரு எகிப்திய-ஆஸ்திரிய எழுத்தாளரும் மற்றும் இயக்குனருமாவார். இவரது முதல் திரைப்படம், யோமடின் 2018 ஆம் ஆண்டு கான் திரைப்பட விழாவில் முதலில் திரையிடப்பட்டது. அந்த ஆண்டின் அகாதமி விருதுக்கு அனுப்பத் தேர்வு செய்யப்பட்டு பின்னர் அனுப்பப்படவில்லை.

## சொந்த வாழ்க்கை
சாவ்கி, தினா எமாம் என்பவரை மணந்தார். யோமடின் திரைப்படத்தின் தயாரிப்புக்குப் பிறகு இருவரும் திருமணம் செய்து கொண்டனர்.

## மேற்கோள்கள்

பகுப்பு:வாழும் மக்கள்
பகுப்பு:எழுத்தாளர்கள்
பகுப்பு:திரைப்பட இயக்குநர்கள்
2பொருண்மை ஜே19383260+4603591

**2பொருண்மை ஜே19383260+460359** *(2MASS J19383260+4603591)* (பொதுவாக, **2M J1938+4603** என்று சுருக்கமாக, **கெப்ளர்-451** என்றும் அழைக்கப்படுகிறது) என்பது குறைந்தது ஒரு கெப்ளர்-451b  எனும் கோளைக்கொண்ட ஒரு இரும விண்மீன் அமைப்பு ஆகும். இந்த அமைப்பு இரண்டு விண்மீன்களைக் கொண்டுள்ளது. அவற்றில் ஒன்று துடிக்கும்  பி விண்மீனாகும்; மற்றொன்று ஒரு சிறிய  செங்குறுமீன் ஆகும்.

## கோள் அமைப்பு
கெப்ளர் விண்கலத்தால்   2015 ஆம் ஆண்டில் கண்டுபிடிக்கப்பட்ட கெப்ளர்-451பி, குறைந்தது ஒரு உறுதிப்படுத்தப்பட்ட புறக்கோளாகும். . கண்டுபிடிப்பு 2020 இல் சர்ச்சைக்குரியதாகியது,  ஆனால் 2022 இல் கெப்ளர்-451b உறுதிப்படுத்தப்பட்டது.  மேலும் இரண்டு கூடுதல் கோள்களின் கண்டுபிடிப்பும் அறிவிக்கப்பட்டது. 

## மேற்கோள்கள்

பகுப்பு:சிக்னசு (விண்மீன் குழாம்)
பகுப்பு:M வகை முதன்மை வரிசை விண்மீன்கள்
பகுப்பு:இரும விண்மீன்கள்
பகுப்பு:முதன்மை வரிசை விண்மீன்கள்
பகுப்பு:செங்குறுமீன்கள்
கே2-415

**கே2-415** *(K2-415)* என்பது  புவியிலிருந்து 72 ஒளி ஆண்டுகள் தொலைவில் அமைந்துள்ள M5 வகை  செங்குறுமீன் கேகும். K2-415 ஆனது சூரியனின் பொருண்மையில் 16%  பொருண்மை கொண்டது. 

## கோள் அமைப்பு
நட்சத்திரம் அதைச் சுற்றி வரும் அறியப்பட்ட ஒரு K2-415b . கோளைக் கொண்டுள்ளது: 

## மேற்கோள்கள்

பகுப்பு:M வகை முதன்மை வரிசை விண்மீன்கள்
பகுப்பு:முதன்மை வரிசை விண்மீன்கள்
பகுப்பு:கடகம் விண்மீன்குழாம்
பகுப்பு:செங்குறுமீன்கள்
கெப்ளர்-296

**கெப்ளர்-296** (**Kepler-296)** என்பது திராக்கோ விண்மீன் தொகுப்பில் உள்ள ஒரு  இரும விண்மீன் அமைப்பு  ஆகும். முதன்மை நட்சத்திரம் தாமதமான K-வகை  முதன்மை-வரிசை விண்மீனாகத் தோன்றுகிறது, இரண்டாம் நிலை செங்குறுமீனாகும் . 

## கோள் அமைப்பு
thumb| சூரிய குடும்பத்தில் உள்ள கோள்களுடன் ஒப்பிடும்போது இந்த அமைப்பில் உள்ள கோள்களின் தோராயமான அளவுகளை பின்வரும் வரைபடம் காட்டுகிறது.
விண்மீன் அமைப்பைச் சுற்றி ஐந்து புறக்கோள்கள் கண்டறியப்பட்டுள்ளன; அனைத்தும் அதன் மங்கலான துணையை விட முதன்மை விண்மீனைச் சுற்றி வருவதாக நம்பப்படுகிறது.  குறிப்பாக கெப்ளர்-296இ மற்றும் கெப்லர்-296எப் ஆகிய இரண்டு கோள்கள் வாழக்கூடிய மண்டலத்தில் அமைந்துள்ளன.  கோள் அமைப்பு நிலையாக இருக்க, 10.1 வானியல் அலகு ஆரம் வரை வட்டணை நீள்கிறது. கூடுதல்  பெருங்கோள்கள் எதுவும் இருக்க முடியாது. 

## மேலும் பார்க்கவும்

* செங்குறுமீன் அமைப்புகளின் வாழ்விடம்
* வாழக்கூடிய  புறக்கோள்களின் பட்டியல்

## மேற்கோள்கள்

## வெளி இணைப்புகள்

* கெப்ளர்-296 - எக்ஸோபிளானெட் பட்டியலைத் திறக்கவும்
பகுப்பு:இரும விண்மீன்கள்
பகுப்பு:M வகை முதன்மை வரிசை விண்மீன்கள்
பகுப்பு:முதன்மை வரிசை விண்மீன்கள்
பகுப்பு:செங்குறுமீன்கள்
பகுப்பு:திராக்கோ விண்மின்குழாம்
அபுபக்கர் சா

**அபுபக்கர் சா துக்ளக்** (*Abu Bakr Shah Tughlaq*) (ஆட்சி 1389-1390), துக்ளக் வம்சத்தின் ஓர் முஸ்லிம் ஆட்சியாளர். இவர் சாபர் கானின் மகனும், சுல்தான் பிரூசு சா துக்ளக்கின் பேரனும் ஆவார்.

## வாழ்க்கை
இரண்டாம் கியாசு-உத்-தின் துக்ளக் என்கிற துக்ளக் கான் ( சுல்தான் பிரூசு சா துக்ளக்கிற்குப் பின் வந்தவர்) கொல்லப்பட்ட பிறகு, அபு பக்கர் தில்லி சுல்தானகத்தின் துக்ளக் வம்சத்தின் ஆட்சியாளரானார். இருப்பினும், இவரது மாமா, மூன்றாம் நசீர் உதின் முகம்மது சா என்பவரும் ஆட்சிக்கு உரிமைக் கோரினார்.  மேலும் அபு பக்கருக்கு எதிராக  போராடினார். முகம்மது சா 1390 ஆம் ஆண்டு ஆகஸ்ட் மாதம் தில்லியைத் தாக்கி அரியணையைக் கைப்பற்றினார். அபு பக்கர் தோற்கடிக்கப்பட்டார். முகமது சா 1390 முதல் 1394 வரை ஆட்சி செய்தார். தோல்விக்குப் பிறகு, அபு பக்கர் மீரட் கோட்டையில் சிறையில் அடைக்கப்பட்டார். பின்னர், விரைவில் இறந்தார்.
## மேற்கோள்கள்

பகுப்பு:தில்லி சுல்தானகம்
ஈரோடு வருவாய் கோட்டம்

**ஈரோடு வருவாய் கோட்டம்** (*Erode division*) என்பது இந்தியாவின், தமிழ்நாட்டின்,  ஈரோடு மாவட்டத்தில் உள்ள வருவாய் கோட்டங்களில் ஒன்றாகும். இந்த வருவாய் கோட்டம் நான்கு வட்டங்களை உள்ளடக்கியது.

ஈரோடு கோட்டத்துக்கு உட்பட்ட வட்டங்கள்

* ஈரோடு வட்டம்
* பெருந்துறை வட்டம்
* மொடக்குறிச்சி வட்டம்
* கொடுமுடி வட்டம்

ஈரோடு கோட்டத்தின் மக்கள் தொகை 11,34,765 ஆகும், அதன் பரப்பளவு 2,145 சதுர கி.மீ. ஆகும்.

## மேற்கோள்கள்
* 

பகுப்பு:ஈரோடு மாவட்ட வருவாய் கோட்டங்கள்